meixome/hunspell-gl — pull request #99 by Gallaecio (2013-02-04 21:28:06+00:00)
Title: Limpeza

Con estes cambios, preténdese que os ficheiros resultantes, o .dic e o .aff, carezan de información innecesaria. Enténdese por información innecesaria calquera que non sexa imprescindible para o óptimo funcionamento do corrector.

En primeiro lugar, desaparece o concepto de header.aff. O ficheiro .aff resultante da construción non vai levar a licenza. A lincenza vai xa indicada no código fonte, e con iso debería abondar.

En segundo lugar elimínanse as liñas repetidas —no .dic—, as liñas baleiras e mailas liñas de comentario. Do resto das liñas —as liñas “útiles”— elimínase o comentario se teñen un.

Así mesmo, os ficheiros fonte procésanse durante a construción para substituír tabulacións por espazos, e eliminar espazos innecesarios; é dicir, onde haxa máis dun espazo, pasará a haber unicamente un.